Rahul Gandhi

Rahul Gandhi (født 19. juni 1970 i Delhi) er en indisk politiker for Kongresspartiet.

Rahul Gandhi er sønn av Rajiv Gandhi og Sonia Gandhi og er fjerde generasjon i Nehru-Gandhi-dynastiet i indisk politikk. Han studerte økonomi i Storbritannia og har mastergrad i utviklingsøkonomi fra Trinity College ved  University of Cambridge. Etter å ha arbeidet en tid i London, vendte han i 2002 tilbake til India.

Gandhi engasjerte seg i politikken for Kongresspartiet i 2004 og ble innvalgt i Lok Sabha. Han vant valgkretsen Amethi i Uttar Pradesh som medlemmer av hans familie før ham tradisjonelt har representert. I 2009 vant han gjenvalg.

I 2007 ble Gandhi valgt til generalsekretær i Kongresspartiet og i januar 2013 ble han partiets nestleder. Deretter fikk han ansvar for partiets valgkamp ved valget i 2014.

Referanser 

Indiske politikere
Alumni fra University of Cambridge
Personer fra Delhi
Fødsler i 1970
Medlemmer av Lok Sabha